
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0692),
–	uzimajući u obzir članak 294. stavak 2., članak 212. i članak 322. stavak 1. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0408/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Revizorskog suda od 30. siječnja 2024.[footnoteRef:1], [1: 	Još nije objavljeno u Službenom listu.] 

–	uzimajući u obzir privremeni sporazum koji su odobrili nadležni odbori u skladu s člankom 74. stavkom 4. Poslovnika te činjenicu da se predstavnik Vijeća pismom od 8. travnja 2024. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 59. Poslovnika,
–	uzimajući u obzir zajedničke rasprave Odbora za vanjske poslove i Odbora za proračune u skladu s člankom 58. Poslovnika,
–	uzimajući u obzir mišljenja Odbora za međunarodnu trgovinu i Odbora za regionalni razvoj,
–	uzimajući u obzir dopis Odbora za proračunski nadzor,
–	uzimajući u obzir izvješće Odbora za vanjske poslove i Odbora za proračune (A9‑0085/2024),
1.	usvaja sljedeće stajalište u prvom čitanju;
2.	odobrava zajedničku izjavu Parlamenta i Vijeća priloženu ovoj Rezoluciji, koja će biti objavljena u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

Stajalište Europskog parlamenta usvojeno u prvom čitanju 24. travnja 2024. radi donošenja Uredbe (EU) 2024/… Europskog parlamenta i Vijeća o uspostavi Instrumenta za reforme i rast za zapadni Balkan

PRILOG ZAKONODAVNOJ REZOLUCIJI
Zajednička izjava Europskog parlamenta i Vijeća o odgovarajućoj proračunskoj nomenklaturi Instrumenta za zapadni Balkan
Europski parlament i Vijeće primaju na znanje izjavu Europske komisije o izvješćivanju. Ne dovodeći u pitanje ovlasti proračunskog tijela na temelju Ugovorâ, Europski parlament i Vijeće namjeravaju preispitati nomenklaturu Instrumenta, na primjer u pogledu odobrenih sredstava po korisniku, kako bi se osigurao odgovarajući politički i proračunski nadzor. Europski parlament i Vijeće pozivaju Europsku komisiju da tu izjavu uzme u obzir, prema potrebi, tijekom pripreme nacrta proračuna za 2025.

